پەرلەمانتار شار بینگۆل سەر وە بەدەپە ئیدریس بالوکەن و چەنه‌ها پەرلەمانتار تر بەدەپە داوا لە پەرلەمان تورکیا کەن، ئه‌ڕا ئیدانەکردن خوسه‌و کینە و جیاوازی لە تورکیا و نواگردن لە پەرەسەنن کلتوور ئاژاوەناين لەسەر کەیسی ئەحمەد كایا، دەس بكادە لێکۆڵینەوە.
لە داواکارییەگەی پەرلەمانتاره‌یل بەدەپە ک ئاراستەی سەرۆکایەتی پەرلەمان کرياگە نويسياس:
"ئەحمەد كایا سەرەڕای ئەوەگ کەسایەتییگ ھونەری بويە، ھاووه‌خت لە وەراێوەر پرسەيل کومەڵایەتییش خاون ھەڵوێستێگ گرنگ و سەردەمییانە بويە، ساڵ ١٩٩٩ جوور ھونەرمەند ساڵ ھەڵوژرياگە. له‌وه‌خت وەرگردن خەڵاتەگەی وتارێگ پێشکەشکرد و وە خاتر ئەو وتاره‌ بڕێگ ئاژاوەنه‌ر په‌لاماريدان وه‌يخاترە ئەحمەد كایا وە ناچاری چويە فەرەنسا و ساڵ ٢٠٠٠ کووچ دويایین کرد.
ا. ج
